ປ. ໂອບາມາ ສິ້ນສຸດ ການໄປພັກຜ່ອນ ຢູ່ໃນລັດຮາວາຍ ແລ້ວກັບຄືນມາ ປະຕິບັດ ໜ້າທີ່ ປີສຸດທ້າຍຂອງທ່ານ
ຄືກັນກັບປະທານາທິບໍດີ ຄົນກ່ອນໆ ຄາດກັນວ່າ ທ່ານໂອບາມາ ກໍຈະອຸທິດສ່ວນໃຫຍ່ຂອງເວລາໃສ່ນະໂຍບາຍ ຕ່າງປະເທດ ສຳລັບປີສຸດທ້າຍ ຂອງການດຳລົງຕຳແໜ່ງຂອງທ່ານ.
ປະທານາທິບໍດີ ສະຫະລັດ ທ່ານບາຣັກ ໂອບາມາ ກຳລັງມຸ້ງ ໜ້າກັບຄືນມາຍັງນະຄອນຫຼວງວໍຊິງຕັນ ເພື່ອເລີ້ມຕົ້ນ ພາລະ ກິດໜ້າທີ່ທຳນຽບຂາວ ສຳລັບປີສຸດທ້າຍຂອງທ່ານ ທ່ານໂອບາມາ ແລະ ພັນລະຍາ ທ່ານນາງມິແຊວລ໌ ພ້ອມດ້ວຍ ລູກສາວສອງຄົນ ໄດ້ເດີນທາງອອກຈາກລັດຮາວາຍ ໃນມະຫາ ສະມຸດປາຊີພິກຂອງສະຫັດ ເມື່ອຕອນແລງວັນເສົາວານນີ້ ຫຼັງ ຈາກໄດ້ສິ້ນສຸດ ວັນພັກຄຣິສມັສປະຈຳປີ ໄລຍະສອງສັບປະດາ ຢູ່ທີ່ບ້ານເກີດຂອງທ່ານ ທ່ານວາງແຜນວ່າຈະພົບປະກັບ ລັດຖະມົນຕີກະຊວງຍຸດຕິທຳ ທ່ານນາງ Loretta Lynch ໃນວັນຈັນມື້ອື່ນ ເພື່ອປຶກສາຫາລື ຄຳສັ່ງປະທານາທິບໍດີ ທີ່ມີເປົ້າໝາຍແນໃສ່ ເພື່ອຂະຫຍາຍ ການກວດສອບປະຫວັດ ກ່ອນການຊື້ຂາຍປືນ ທີ່ກຳລັງລໍຄອຍທ່ານຢູ່ນັ້ນ ຊຶ່ງທ່ານໄດ້ຮັບຮອງເອົາ ເພື່ອຕອບສະໜອງ ຕໍ່ການຍິງສັງ ຫານໝູ່ ທີ່ຮ້າຍແຮງເຖິງແກ່ຊີວິດ ຫຼາຍຄັ້ງລຽນຕິດກັນ ທົ່ວສະຫະລັດ ເມື່ອບໍ່ດົນ ໃນ ຫຼາຍປີຜ່ານມາ ລວມທັງການຍິງສັງຫານໝູ່ ເມື່ອເດືອນແລ້ວນີ້ ຢູ່ໃນເມືອງ San Bernardino ຂອງລັດ California ຄາດກັນວ່າ ປະທານາທິບໍດີ ຈະປະກາດ ຄຳສັງໃໝ່ດັ່ງກ່າວ ສອງສາມມື້ ກ່ອນໜ້າ ທ່ານຈະກ່າວຄຳປາໄສ ກ່ຽວກັບສະພາບຂອງປະເທດຊາດ ຄັ້ງສຸດທ້າຍຕໍ່ໜ້າ ກອງ ປະຊຸມຮ່ວມ ລັດຖະສະພາ ໃນວັນທີ 12 ເດືອນມັງກອນຈະມາເຖິງນີ້ ຄືກັນກັບປະທານາທິບໍດີ ຄົນຜູ້ກ່ອນ ຄາດກັນວ່າ ທ່ານໂອບາມາ ຈະອຸທິດສ່ວນໃຫຍ່ ໃສ່ນະໂຍບາຍຕ່າງປະເທດ ສຳລັບປີສຸດທ້າຍ ຂອງການດຳລົງຕຳແໜ່ງ ປະທານາທິ ບໍດີຂອງທ່ານ ລາຍການອັນດັບສູງຂອງທ່ານ ລວມມີ ການລະດົມຄະແນນສຽງ ເພື່ອ ຮັບ ປະກັນການຮັບຜ່ານ ພາຄີຂ້າມມະຫາສະມຸດປາຊີຟິກ ຂອງ 12 ປະເທດ ຫຼື Trans- Pacific Partnership ຊຶ່ງເປັນຂໍ້ຕົກລົງການຄ້າເສລີ ແລະ ການເດີນທາງໄປປະເທດ ຄິວບາ ທີ່ອາດເປັນໄປໄດ້ນັ້ນ ທ່ານໂອບາມາ ໄດ້ບັນລຸ ຄວາມກ້າວໜ້າທາງດ້ານການທູດ ເມື່ອປີກາຍນີ້ ໂດຍການຟື້ນ ຟູຄືນສາຍສຳພັນ ກັບປະເທດເກາະ Caribbean ທີ່ນຳພາໂດຍຄອມມິວນິສ ຢ່າງເປັນ ທາງການ ອັນເປັນການສິ້ນສຸດ ການເປັນປໍລະປັກກັນ ໃນຍຸກສະໄໝສົງຄາມເຢັນ ທີ່ແກ່ ຍາວມາໄດ້ ຫຼາຍກວ່າ 5 ທົດສະວັດຜ່ານມາ